Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1296

b) Valamely határidõ lejárati napja az az idõpont, amely azon a helyen irányadó, ahol a szükséges iratot be kell nyújtani vagy a szükséges illetéket meg kell fizetni. 80.5 Munkaszüneti napon történõ lejárat Ha bármely határidõ, amely alatt valamely iratot vagy illetéket a nemzeti hivatalhoz vagy kormányközi szervezethez el kell juttatni, olyan napon jár le, amelyen a hivatal vagy szervezet hivatalos ügyek intézése tekintetében zárva tart a közönség számára, vagy amikor abban a helységben, ahol e hivatalnak vagy e szervezetnek a székhelye van, a rendes postát nem kézbesítik, a határidõ azon a legközelebbi napon jár le, amikor e két körülmény egyike sem áll fenn. 80.6 Az iratok kelte Ha valamely határidõ a nemzeti hivataltól vagy kormányközi szervezettõl származó irat vagy levél keltezésének napján kezdõdik, az érdekelt fél bizonyíthatja, hogy az említett iratot vagy levelet az azon szereplõ keltezésnél késõbbi idõpontban postázták; ebben az esetben a tényleges postázási idõpontot kell — a határidõ számítása céljából — a határidõ kezdeti idõpontjának tekinteni. A levél vagy az irat postázásának idõpontjától függetlenül, ha a bejelentõ megfelelõen bizonyítja a nemzeti hivatal vagy a kormányközi szervezet elõtt, hogy az iratot vagy a levelet a keltezés idõpontjától számított hét nap elteltét követõen vette kézhez, a nemzeti hivatalnak vagy a kormányközi szervezetnek az irat vagy a levél keltezésétõl számított határidõt annyi nappal késõbb kell lejártnak tekintenie, amennyivel az irat vagy a levél átvétele az abban szereplõ keltezéstõl számított hét napot meghaladja. 80.7 A munkanap vége

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes